ভুয়ো পরীক্ষার্থী চক্রের পর্দাফাঁস, মূলচক্রী সহ গ্রেফতার ৩

মুর্শিদাবাদ: ভুয়ো পরীক্ষার্থী চক্রে (Fake Exam Candidate) পর্দাফাঁস, নদিয়ার–মুর্শিদাবাদে (Murshidabad) ৩ জন গ্রেফতার—মূল চক্রী পুলিশের জালে! নদিয়ার তেহট্টে ভুয়ো পরীক্ষার্থী দিয়ে সরকারি নিয়োগ পরীক্ষায় বসানোর চক্রের বড়সড় পর্দাফাঁস করল জেলা পুলিশ।

জাল পরিচয়ে পরীক্ষা দিতে গিয়ে হাতেনাতে ধরা পড়েছে মূল অভিযুক্ত অরুণ সিকদার (৩৪)—যিনি এই চক্রের মাথা এবং ভুয়ো পরীক্ষার্থী হিসেবে পরীক্ষায় বসেছিলেন। তাঁর বাড়ি নদিয়ার বেতাই, সাউথ জিতপুর এলাকায়।

এ ঘটনায় গ্রেফতার হয়েছেন আরও দুই অভিযুক্ত—বিধান সিকদার (৩২), যিনি প্রকৃত পরীক্ষার্থী হলেও নিজের জায়গায় ভাইকে পাঠিয়ে অপরাধে সহায়তা করেছেন এবং সন্দীপ মণ্ডল (২৮)—মুর্শিদাবাদের সাগরপাড়া থানার নরসিংহপুর গ্রামের বাসিন্দা, যিনি এই জালিয়াতি চক্রে সক্রিয় ভূমিকা নিয়েছেন।

আরও পড়ুন- ইসলামপুরে পুলিশের জালে ১২ বাংলাদেশি অনুপ্রবেশকারী

পুলিশ সূত্রে খবর, দীর্ঘদিন ধরেই সরকারি পরীক্ষায় ভুয়ো পরীক্ষার্থী বসিয়ে টাকা নেওয়ার অভিযোগ ছিল এই চক্রের বিরুদ্ধে। গোপন সূত্রে খবর পেয়ে অভিযান চালায় পুলিশ। পরিচয় যাচাই এবং বায়োমেট্রিকের গড়মিল ধরেই এই জালিয়াতিকে পাকড়াও করা সম্ভব হয়।

ধৃত ৩ জনের বিরুদ্ধে প্রতারণা, জালিয়াতি, ষড়যন্ত্র ও পরীক্ষাব্যবস্থায় কারচুপির মতো গুরুতর ধারায় মামলা রুজু হয়েছে। পুলিশ জানিয়েছে—এই চক্রের সঙ্গে আর কারা জড়িত, কীভাবে চলত এই ফেক এক্সাম র‍্যাকেট, আর্থিক লেনদেন এবং নেটওয়ার্ক—সবটাই গভীরভাবে তদন্ত করা হচ্ছে।

সরকারি নিয়োগ ব্যবস্থায় স্বচ্ছতা নষ্টের এই প্রচেষ্টাকে সবচেয়ে কঠোর হাতে দমন করা হবে বলে জানিয়েছে প্রশাসন। পুলিশি সাফল্যে রাজ্যজুড়ে তোলপাড়, নিয়োগ পরীক্ষায় নজরদারি আরও কড়া হচ্ছে।

দেখুন আরও খবর-